# data[].attributes.body
Sagaer og digte fra Island. Salmer, digte og historieskrivning på latin. Og mundtlige fortællinger som folkeviser og folkeeventyr. Middelalderens litteratur spænder vidt. Temaer i middelalderens litteratur er bl.a. konflikten mellem slægt og individ, spørgsmålet om familiens ære og forholdet til den farlige natur. Fx folkevisen om Ebbe Skammelsøn.

# data[].attributes.body
Renæssancen er inspireret af antikkens kunst og filosofi. I perioden ses et nyt humanistisk livssyn og et nyt syn på videnskaben. Det meste af litteraturen i perioden skrives på latin. Tycho Brahe er både videnskabsmand og forfatter. Med reformationen overgår Danmark fra den katolske til den protestantiske tro. Bibelen bliver oversat til dansk og salmer skrives på dansk. Adelskvinder nedskriver folkeviser fra middelalderen.

# data[].attributes.body
Renæssancen er inspireret af antikkens kunst og filosofi. I perioden ses et nyt humanistisk livssyn og et nyt syn på videnskaben. Det meste af litteraturen i perioden skrives på latin. Tycho Brahe er både videnskabsmand og forfatter. Med reformationen overgår Danmark fra den katolske til den protestantiske tro. Bibelen bliver oversat til dansk og salmer skrives på dansk. Adelskvinder nedskriver folkeviser fra middelalderen.

# data[].attributes.body
Oplysningstidens tænkere ønsker at oplyse mennesker. Perioden er præget af rationalismen, der har fokus på menneskets fornuft. Oplysningstidens forfattere skriver især i den klassicistiske stil. Oplysningstidens forfattere skriver essays, hvor de dyrker den argumenterende stil. Og de skriver komedier til teatret, der på samme tid skal underholde og opdrage.

# data[].attributes.body
Romantikkens litteratur er inspireret af den tyske idealisme. Litteraturen i romantikken kredser om følelser, fantasi, længsel, kærlighed og naturen. Nyplatonisme, universalromantik, nationalromantik, biedermeier, poetisk realisme og romantisme er forskellige varianter af romantikken.

# data[].attributes.body
Forfatterne i det moderne gennembruds litteratur skriver kritisk realisme. Det er litteraturforskeren Georg Brandes, der i 1871 opfordrer forfattere til at sætte problemer under debat. Tiden er præget af et naturalistisk livssyn og et opgør med den kristne moral. Temaer i periodens litteratur er de tre k'er: Køn, klasse og kirke, dvs. forholdet mellem kønnene, uligheden mellem forskellige sociale klasser og religionens rolle i samfundet.

# data[].attributes.body
Litteraturen i det 20. århundrede deler sig i to spor: realisme og modernisme. Den realistiske litteratur skildrer en genkendelig verden og forholder sig ofte samfundskritisk ved at sætte fokus på problemer i det moderne samfund. Og den modernistiske litteratur viser gennem sin eksperimenterende stil, at gamle værdier og traditioner er brudt sammen

# data[].attributes.body
Forfattere i det 21. århundrede eksperimenterer med forskellige former for realisme. Noveller og romaner kan betegnes som samfundskritisk realisme, provinsrealisme, selvbiografisk prosa eller magisk realisme. Ofte leger forfatterne med spørgsmålet om, hvad der er fiktion, og hvad der er virkelighed. I lyrikken opstår nye hybridgenrer mellem prosa og lyrik, og lyrikerne 'sampler' – dvs. at de eksperimenterer med at blande allerede eksisterende materiale til nye udtryk.